google/wiki40b huggingface dataset:
इस्लामोफ़ोबिया

इस्लामोफ़ोबिया मुसलमानों के ख़िलाफ़ और उनके प्रति तर्कहीन भय या घृणा का पूर्वाग्रह है। इस्लामोफ़ोबिया दो शब्दों से मिलकर बना है: (इस्लामो+फ़ोबिया), जिसका हिंदी में अर्थ होता है- इस्लाम का भय। यह शब्दावली मुख्य रूप से पश्चिमी देशों द्वारा काम में ली जाती है। 1997 में, ब्रितानी रुन्नीमेडे ट्रस्ट ने इस्लामोफ़ोबिया के बारे में बताते हुए कहा कि यह अवधारणा मुसलमानों को देश के आर्थिक, सामाजिक और सार्वजनिक जीवन से बाहर करके मुसलमानों के ख़िलाफ़ भेदभाव के व्यवहार को दर्शाती है। यह अवधारणा यह भी मानती है कि इस्लाम अन्य संस्कृतियों के साथ कोई भी मूल्य साझा नहीं करता हैं, यह पश्चिम की संकृति से निम्न कोटि का है और एक धर्म के बजाय हिंसक राजनीतिक विचारधारा है।
विजिटर पुरस्कार

विजिटर पुरस्‍कार भारत के राष्ट्रपति द्वारा भारत के केन्‍द्रीय विश्‍वविद्यालयों को दिए जाते हैं। 2014 के कुलपतियों के सम्‍मेलन में इन पुरस्‍कारों को शुरू करने की घोषणा की गई थी तथा 2015 में पहली बार इन्हें प्रदान किया गया। इसका उद्देश्‍य केन्‍द्रीय विश्‍वविद्यालयों में प्रतिस्‍पर्धा बढ़ाने और विश्‍व में उपलब्‍ध अध्‍ययन के बेहतर तरीकों को अपनाने के लिए बढ़ावा देना है।

पुरस्कार

सर्वश्रेष्‍ठ विश्‍वविद्यालय के विजेता को अलंकरण और ट्रॉफी प्रदान की जाती है जबकि ‘नवाचार’ और ‘अनुसंधान’ पुरस्‍कार पाने वालों को अलंकरण और एक लाख रुपए की नकद राशि दी जाती है।
मिश्रण

मिश्रण द्रवों, ठोस और गैसों के आपसे में मिलाने की क्रिया तथा इस प्रकार उत्पन्न पदार्थों को कहते हैं।
या अलग-अलग पदार्थों का आपस में मिलना परन्तु उनके मूल गुणों में कोई परिवर्तन ना होना
मिश्रण के प्रकार
मिश्रण को मुख्य रूप से दो भागों में बांटा गया है  मिश्रण जिन पदार्थों याद इन कणों से मिलकर बने होते हैंंं उन्हें मिश्रण के अवयवी कण कहते हे
1 समांगी मिश्रण - ऐसे मिश्रण जिनके अवयवी कणों को अलग अलग नहीं किया जा सकता है जैसे नमक के जलीय विलयन को नमक और जल में अलग अलग नहीं किया जा सकता यह एक समांगी मिश्रण का उदाहरण है
2 विषमांगी मिश्रण ऐसे मिश्रण जिनके अवयवी कणों को अलग अलग देखा जा सकता है जैसे पानी के ऊपर तेल डालने पर तथा हिलाने पर तेल ऊपर रह जाता है और पानी नीचे बैठ जाता है पानी और तेल को अलग-अलग कर सकते हैं अतः एक विषमांगी मिश्रण है
अण्टीगुआ

इतिहास

एंटीगा के पहले रहवासी गुआनाहाताबे लोग थे। अंततः आरावाक मूल भूमि से प्रवजन कर गए जिनके बाद कैरिब भी दूसरे स्थान पर चले गए। यूरोपीय उपनिवेशवाद से पूर्व १९४३ में क्रिस्टोफर कोलम्बस पहले यूरोपीय थे जिन्होंने एंटीगा की धरती पर कदम रखा।

जनसांख्यिकी

२०११ की जनगणना के अनुसार एंटीगा की कुल जनसंख्या ८०१६१ थी। इन जनगणना के आधार पर कुल जनसंख्या में जातीय समूहों का वितरण इस प्रकार है : ९१ प्रतिशत अश्वेत, ४.४ प्रतिशत अन्य मिश्रित नस्लें एवं १.७ प्रतिशत श्वेत तथा २.९ प्रतिशत भाग अन्य।

भूगोल

एंटीगुआ लीवर्ड द्वीप समूह में स्थित है यह २८१ वर्ग किलोमीटर (१०८ वर्ग मील) में फैला हुआ है। इसका समुद्रतट ८७ किलोमीटर (५४ मील) लम्बा है। द्वीप पर सबसे ऊंचा स्थान ४०२ मीटर (१,३१९ फीट) है।

पर्यटन

एंटीगुआ की अर्थव्यवस्था पर्यटन पर निर्भर है, कई होटल और रिसॉर्ट्स समुद्र तट के आसपास स्थित हैं। द्वीप के एकल हवाई अड्डे, वीसी बर्ड एयरपोर्ट द्वारा वर्जिन अटलांटिक, ब्रिटिश एयरवेज, अमेरिकन एयरलाइंस, यूनाइटेड एयरलाइंस, डेल्टा एयर लाइन्स, कैरेबियाई एयरलाइंस, एयर कनाडा, वेस्टजेट, लाइट और जेटब्लुले सहित कई प्रमुख एयरलाइनों को सेवाएं प्रदान की जाती है। बारबूडा के लिए यहाँ से नियमित हवाई सेवा है।

शिक्षा

चिकित्सा विषय में शिक्षा हेतु यहां यूनिवर्सिटी ऑफ़ हेल्थ साइंसेज एंटीगुआ और अमेरिकन यूनिवर्सिटी ऑफ एंटीगुआ कॉलेज ऑफ मेडिसीन नामक संस्थान भी है। इस प्रकार के शिक्षण संस्थान यहाँ की अर्थव्यवस्था में एक महत्वपूर्ण भूमिका निबाह रहे है।

इंटरनेट होस्टिंग और जुआ

एंटीगुआ ऑनलाइन जुआ को वैध बनाने, लाइसेंस और विनियमित करने वाले शुरुवाती देशों में से एक था। यह ऑनलाइन जुआ कंपनियों के निगमन के लिए एक प्राथमिक स्थान है। सॉफ्टवेयर कंपनी स्लयसॉफ्ट जो की एंटीगुआ में स्थित थी, वह तकनीकी कॉपीराइट कानूनों के उल्लंघन के लिए मुकदमा चलाने से बचने की इजाजत देती है विशेष रूप से संयुक्त राज्य में डिजिटल मिलेनियम कॉपीराइट एक्ट से।

बैंकिंग

अप्रैल १९८३ में स्विस अमेरिकन बैंक लिमिटेड, बाद में जिसका नाम बदलकर ग्लोबल बैंक ऑफ कॉमर्स लिमिटेड कर दिया गया, एंटिगुआ में १९८२ के लाइसेंस बैंक एक्ट के अंतर्गत अंतर्राष्ट्रीय व्यापार निगम द्वारा संचालित पहला अंतर्राष्ट्रीय वित्तीय संस्थान बन गया। खाता धारकों से जब्त किए गए निधि को जारी करने में विफल रहने के कारण बैंक पर संयुक्त राज्य अमरीका द्वारा मुकदमा चलाया गया। स्विस अमेरिकी बैंक की स्थापना ब्रूस रैपापोर्ट ने की थी।

खेल

एंटीगा का प्रमुख खेल क्रिकेट है, सर विवियन रिचर्ड्स (विव रिचर्ड्स) सबसे प्रसिद्ध एंटिगुअन्स में से एक है, जिन्होंने वेस्ट इंडीज टीम के लिए खेलते हुए कप्तानी की थी। रिचर्ड्स ने एंटीगुआ रिक्रिएशन ग्राउंड में सबसे तेज़ टेस्ट शतक बनाये, यह एक ऐसा स्थल भी था जिसमें ब्रायन लारा ने २ बार व्यक्तिगत टेस्ट पारी के लिए विश्व रिकार्ड तोड़ दिया (१९९३/९४ में ३७५, २००३/०४/०४ में ४००)। एंटीगुआ २००७ क्रिकेट विश्व कप का एक स्थान था जिसे सर विवियन रिचर्ड्स के नाम पर रख दिया गया। द्वीप के उत्तर में एक पुराने गन्ने के खेत पर इस हेतु एक नया मैदान बनाया गया था। युवाओं के बीच फुटबॉल (सॉकर) और बास्केटबॉल दोनों लोकप्रिय हो रहे हैं। एंटीगुआ में कई गोल्फ कोर्स हैं। चहुँ और से पानी से घिरे होने के कारण जलक्रीडा आधारित खेल भी यहाँ लोकप्रिय है।
अन्तरिम भारत सरकार

भारत की अन्तरिम सरकार २ सितम्बर १९४६ को बनायी गयी थी। इसका निर्माण नवनिर्वाचित भारतीय संविधान सभा से हुआ था। इसका कार्य ब्रितानी भारत के स्वतन्त्र भारत में संक्रमण के कार्य में सहयोग करना था।  इसका अस्तित्व १५ अगस्त १९४७ तक रहा जब भारत का विभाजन करते हुए उसे स्वतंत्र घोषित किया गया।
मखाना

उत्पादन

बिहार के दरभंगा, मधुबनी, समस्तीपुर, सहरसा, सुपौल, सीतामढ़ी, पूर्णिया, कटिहार आदि जिलों में मखाना का सार्वाधिक उत्पादन होता है। मखाना के कुल उत्पादन का ८८% बिहार में होता है।

अनुसंधान

28 फ़रवरी 2002 को दरभंगा के निकट बासुदेवपुर में राष्ट्रीय मखाना शोध केंद्र की स्थापना की गयी। दरभंगा में स्थित यह अनुसंधान केंद्र भारतीय कृषि अनुसंधान परिषद के अंतर्गत कार्य करता है। दलदली क्षेत्र में उगनेवाला यह पोषक भोज्य उत्पाद के विकाश एवं अनुसंधान की प्रबल संभावनाएँ है।
लेवी स्ट्रास

जीवन

लेवी सटराओस 28 नवम्बर 1908 में बरसल्ज़ में एक यहूदी फ्रांसीसी घराने में पैदा हुए। उन्हों ने पैरिस में सोरबोन से शिक्षा हासिल की। 1930 के दहाके में ब्राज़ील के जंगलों में रहने वाले क़बाइलीयों पर तहक़ीक़ की थी। दूसरी आलमी जंग के बाद उन्हों ने कुछ अर्सा अमरीका में गुज़ारा जहां उन की माहिर बशरियात फ़राँज़ बवाज़ से मुलाक़ात हुई जो उन के लिए एक अहम दोस्त और दानिश्वर साबित हुए। फ़्रांस वापसी के बाद लेवी सटराओस ने अपना काम जारी रखा और शौहरत पाई। इन की अहम किताबों में दी एलीमैंटरी स्ट्रक्चरज़ आफ़ किन शिप और दा सीवेज माईंड शामिल हैं।

कारहाए नुमायां

कलाओद लेवी सटराओस का बीसवीं सदी के अहम और इंतिहाई बाअसर दानिश्वरों में शुमार किया जाता है। उन्हों ने तक़रीबन साठ साल पहले बशरियात मैं सटकचरलिसज़म का नज़रिया ब्यान किया था। इस नज़रिए के तहत ये सोच पेश की गई थी कि साख़त को अमल से ज़्यादा एहमीयत होती है। इस से पहले स्ट्रक्चरल सोच लिसानियात की तहक़ीक़ में इस्तिमाल की गई थी लेकिन लेवी सटराओस ने उसे इंसानी मुआशरों और रिश्तों की तहक़ीक़ में इस्तिमाल किया और यूं उस की रोशनी में माशरों की सक़ाफ़्त और ख़ानदानी तंज़ीम का तक़ाबुली मुताला किया।

मौत

30 अक्टूबर 2009 को सौ साल की उम्र में इनका दिहांत हो गया |
मार्क्सवादी संशोधनवाद

मार्क्सवादी आन्दोलन के अन्तर्गत, संशोधनवाद (revisionism) उन विभिन्न विचारों और सिद्धान्तों को कहते हैं जो मार्क्सवाद के मूलभूत अवधारणाओं में पर्याप्त संशोधन करके प्रस्तुत किए गये हैं। 'रिविजनिज्म' शब्द का प्रयोग वे मार्क्सवादी करते हैं जिनका विश्वास है कि मार्क्सवाद में ऐसे संशोधन अवांछित हैं और मार्क्सवाद को क्षीण करने या त्यागने के उद्देश्य से लाए गये हैं। 'वर्ग संघर्ष को नकारना' संशोधनवादी सिद्धान्त का एक आम उदाहरण है।
अंतरजाल नियमावली

अंतरजाल नियमावली (Internet Protocol) डाटा को एक स्थान (संगणक) से दुसरे स्थान (संगणक) पर ले जाने के किये नियम व शर्ते बनता है।
मध्यप्रदेश विधान सभा के उपाध्यक्ष

मध्‍यप्रदेश विधान सभा के माननीय उपाध्‍यक्षों की सूची
क्र.नामकार्यकालविधान सभा
1. श्री विष्‍णु विनायक सरवटे24/12/1956 से 05/03/1957प्रथम (1956-1957)
2. श्री अनंत सदाशिव पटवर्धन03/12/1957 से 07/03/1962द्वितीय (1957-1962)
3. श्री नरबदा प्रसाद श्रीवास्‍तव04/07/1962 से 28/02/1967तृतीय (1962-1967)
4. श्री रामकिशोर शुक्‍ल26/03/1968 से 16/03/1972चतुर्थ (1967-1972)
5. श्री नारायण प्रसाद शुक्‍ल28/07/1972 से 07/01/1976पंचम् (1972-1977)
6.श्री सवाईमल जैन]]10/03/1976 से 30/04/1977पंचम् (1972-1977)
7.श्री रामचन्‍द्र महेश्र्वरी01/09/1978 से 17/02/1980षष्‍टम् (1977-1980)
8.श्री रामकिशोर शुक्‍ल16/09/1980 से 03/03/1984सप्‍तम् (1980-1985)
9. श्री प्‍यारे लाल कंवर06/04/1984 से 10/03/1985सप्‍तम् (1980-1985)
10.श्री कन्‍हैयालाल यादव12/03/1986 से 03/03/1990अष्‍टम् (1985-1990)
11.श्रीयुत श्रीनिवास तिवारी23/03/1990 से 15/12/1992नवम् (1990-1992)
12.श्री भेरूलाल पाटीदार28/12/1993 से 01/12/1998दशम् (1993-1998)
13.श्री ईश्र्वरदास रोहाणी11/02/1999 से 05/12/2003एकादश (1998- 2003)
14.श्री हजारीलाल रघुवंशी18/12/2003 से 11/12/2008द्वादश (2003 - 2008)
15.श्री हरवंश सिंह13/01/2009 से 14/05/2013त्रयोदश (2008 -2013)
16.डॉ. राजेन्द्र कुमार सिंह10/01/2014 से 13/12/2018चतुदर्श (2013  से 2018)
जनम कुंडली (1995 फ़िल्म)

संक्षेप

कम्ला
मॅलानिशिया

मॅलानिशिया ओशिआनिया का एक उपक्षेत्र है जो प्रशांत महासागर के पश्चिमी भाग से लेकर आराफ़ूरा सागर तक और फिर पूर्व में फ़िजी तक का इलाक़ा है। इसमें ऑस्ट्रेलिया के उत्तर और उत्तर-पूर्व के कई द्वीप शामिल हैं, जैसे के नया गिनी, फ़िजी, सोलोमन द्वीपसमूह, वानुअतु, वग़ैराह।

नाम की उत्पत्ति

"मॅलानिशिया" का नाम यूनानी भाषा के दो शब्दों को जोड़ने से आता है - "मेलास" (μέλας) यानि "काला" और "निसोस" (νῆσος) यानि "द्वीप"। इसलिए "मॅलानिशिया" के नाम का मतलब "काले द्वीप" है, जो इन द्वीपों पर रहने वाली मानव जातियों की काली त्वचा की तरफ़ एक इशारा है। यह नाम फ़्रांसिसी नौसैनिक नेता और खोजक झ़ूल द्युमाँ दूरवीय (Jules Dumont d'Urville) ने १८३२ में पोलिनिशिया और इस क्षेत्र में अंतर बताने के लिए गढ़ा था क्योंकि इन दोनों इलाक़ों के लोग पड़ौसी तो हैं लेकिन इनकी जातियां एक-दुसरे से कुछ भिन्न हैं।

लोग

इतिहासकारों का मानना है के मॅलानिशिया के मूल निवासी आधुनिक युग में पापुई भाषाओं को बोलने वाले लोगों के पूर्वज थे। यह मूल मॅलानिशियाई लोग कई द्वीपों पर फैले हुए थे जिसमें सोलोमोन द्वीप समूह भी शामिल था। आज से लगभग ४००० साल पूर्व इन मूल निवासियों का ऑस्ट्रोनेशियाई लोगों के साथ सम्पर्क हुआ। माना जाता है के यह पहला सम्पर्क नया गिनी के उत्तरी तट पर या उस से उत्तर के कुछ द्वीपों पर हुआ। इसके बाद मॅलानिशिया की भाषा, संस्कृति और जाती में कुछ ऑस्ट्रोनेशियाई मिश्रण भी हुआ जो आज के मॅलानिशियाई लोगों में देखा जाता है।
पति (रिश्ता)

पति शादी में पुरुष भागीदार को कहा जाता है।
ऐजो यौगिक

ऐज़ो रंजक

ऐज़ो रंजक दो प्रकार के होते हैं। एक को क्षारीय रंजक और दूसरे को अम्लीय रंजक कहते हैं। क्षारीय रंजकों में ऐनिलीन यलो, बिस्मार्क ब्राउन, जेनस रेड इत्यादि प्रमुख हैं। ऐनिलीन यलो का रासायनिक नाम पारा-ऐमिनो ऐज़ोबेनज़ीन है। यह पीले रंग का रंजक है, जो अम्ल में बैंगनी रंग का हो जाता है। बिस्मार्क ब्राउन मेटा-फ़ेनिलीन-डाइऐमिन पर नाइट्रस अम्ल की क्रिया द्वारा बनाया जाता है। इस रंजक का उपयोग चमड़ा रंगने के काम में होता है। जेनस रेड रंजक रुई और ऊन को अम्लीय उष्मक में रंगता है। इसका प्रयोग रुई और ऊन के मिश्रित सूत तथा रेशम के तागे रंगने में होता है। अम्लीय रंजकों में मेथिल ऑरेंज, ऐल्फ़ा -नैप्थोल ऑरेंज, फ़ास्ट रेड ए और बी, नैप्थील-ऐमिन ब्लैक डी, विक्टोरिया वायलेट इत्यादि प्रमुख रंजक हैं।
। कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH₄) सबसे छोटे अणुसूत्र का हाइड्रोकार्बन है। ईथेन (C₂H₆), प्रोपेन (C₃H₈) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबन्ध (=) है, ऐसीटिलीन में त्रिगुण बन्ध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार ऐजो यौगिक को भी विभिन्न प्रयोगों में लिया जा सकता है।
जूं

जूं (Head Louse) एक परजीवी है जो मनुष्य के शरीर में पैदा हो जाते हैं। यह सामान्यत: बालों में पाये जाते हैं।
भारतीय स्त्रियों में बाल रखने की प्रथा है। हर सौभाग्यवती नारी बाल रखना पसंद करती है। मनुष्य शरीर में जो परजीवी पैदा हो जाते हैं, उनमें जूं मुख्य हैं। जूं को दूसरे नामों से भी बुलाते है। चिलुआ इनका दूसरा नाम है - दोनो में जो पहिचान होती है, उसमे चिलुआ सफ़ेद रंग का होता है और जूं काले रंग का होता है। जूं सिर के बालों में पनपता है और चिलुआ शरीर मे पहने गये कपडों में पसीने वाले स्थानों में पैदा हो जाते हैं। दोनो का काम ही शरीर का खून पीना होता है।

जूं से होने वाले रोग

बालों में जूँ किसी की खोपडी से चढ जाते हैं और रातों रात अपने असंख्य अंडों, जिन्हे लीख भी कहते है, को पैदा करने के बाद तीसरे दिन ही वे लीख फ़ूट कर जूं के बच्चे जिन्हें सिरुइया कहते हैं, पैदा हो जाते हैं। फ़िर यह अपने द्वारा सिर में बहुत ही बुरी तरह से खून को पीते हैं और जब यह खून पीते है, तो सिर को बुरी तरह से खुजलाना पडता है। इस खुजलाने के अन्दर सिर में नाखून का जहर फ़ैलने से घाव तक बन जाते हैं, अधिक जूं होने के बाद वे बहुत ही तरीक्से से साफ़ किये जाते हैं। आजकल औरतें जूं को साफ़ करने के लिये कई तरह के रसायनिक प्रयोग करती हैं, उनका भी प्रभाव सिर और आंखों के प्रति बुरा पडता है। अगर एक जूं किसी तरह से किसी के खाने में चला जावे तो जलोदर नामक रोग हो जाता है और पेट में पानी बढता चला जाता है, इसका कोई इलाज आजतक तक दुनिया मे नहीं है।
कामख्या रेलवे स्टेशन

कामख्या रेलवे स्टेशन भारतीय रेल का एक रेलवे स्टेशन है। यह गुवाहाटी शहर में स्थित है। इसकी ऊंचाई 55 मी. है।
१६९३ ईसा पूर्व

१६९३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६९३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्वराज (पुस्तक)

पुस्तक के बारे में

इस पुस्तक का अनावरण 29 जुलाई 2012 को नई दिल्ली स्थित जंतर मंतर पर किया गया था। उस समय में अरविंद केजरीवाल ने कहा था - "ये पुस्तक वर्तमान केन्द्रीयकृत प्रशासन व्यवस्था की कमियों को उजागर करती है और बताती है कि वास्तविक जनतंत्र कैसे लाया जा सकता है।" उन्होंने यह भी कहा कि वे इस पुस्तक से कोई रॉयल्टी नहीं कमाएंगे तथआ उनकी इच्छा है कि यह पुस्तक अधिक से अधिक लोगों तक पहुँचे।प्रख्यात गाँधीवादी समाजसेवी श्री अन्ना हजारे ने इस पुस्तक की प्रस्तावना लिखी है।
मंत्री

मंत्री आधुनिक सरकार में एक प्रमुख पद है। यह शीर्ष सत्ता के सहयोगी के रूप में कार्य करता है। भारत में संविधान की धारा ७४ के अनुसार प्रधानमंत्री अपने लिए मंत्रीयों की नियुक्ति करता है।
भारत में प्राचीनकाल में राजा को विविध विषयों पर सलाह देने के लिये नियुक्त व्यक्ति को मंत्री या सचिव कहा जाता था।

आवश्यक गुण

हितोपदेश के अनुसार प्रधानमंत्री के लिये निम्नलिखित गुण होने चाहिये-
स्वदेशजं कुलाचारविशुद्धं उपधाशुचिम्
मन्त्रज्ञमवसानीनं व्यभिचारविवर्जितम् //
अधीतव्यवहारार्थं मौलं ख्यातं विपश्चितम् /
अर्थस्योत्पादकं चैव विदध्यान्मंत्रिणं नृप: //
(जो उसी देश में उत्पन्न, जिसका कुल और आचार शुद्ध हो, जिसकी निष्ठा जाँची-परखी हो, मंत्र (कूटनीति) का ज्ञाता हो, व्यसनी न हो, व्यभिचार से दूर रहने वाला हो, शासन के विभिन्न पहलुओं का अच्छा ज्ञाता हो, अच्छे परिवार से हो, प्रसिद्ध हो, विद्वान हो, धन का सृजन करने वाला हो, को राजा मंत्री बनाये।)
रोग प्रतिरोधक क्षमता

रोग प्रतिरोधक क्षमता के कमजोर होने पर बीमारियों का असर जल्दी होता है. ऐसे में शरीर कमजोर हो जाता है और हम जल्दी-जल्दी बीमार पड़ने लगते हैं. हमारा इम्यून सिस्टम हमें कई तरह की बीमारियों से सुरक्ष‍ित रखता है. रोग प्रतिरोधक क्षमता कई तरह के बैक्टीरियल संक्रमण, फंगस संक्रमण से सुरक्षा प्रदान करता है.
अथर्वन

अथर्वन् या अथर्वा एक वैदिक ऋषि थे। माना जाता है कि अथर्वा और अंगिरस ने संयुक्त रूप से अथर्ववेद की रचना की।
रॉबर्ट निप्लोप्ट

रॉबर्ट निप्लोप्ट (अंग्रेज़ी: Robert Nippoldt; जन्म:1977) क्रेनेनबर्ग, जर्मनी में पैदा हुए एक जर्मन चित्रकार, ग्राफ़िक डिज़ाइनर और पुस्तक डिज़ाइनर हैं।
उन्होंने मुन्स्टर में यूनिवर्सिटी ऑफ़ अप्लाइड साइंसेज़ में ग्राफ़िक डिज़ाइन और चित्रकारी का अध्‍ययन किया। “गैंगस्टर. डी बोस वॉन शिकागो” पुस्तक उनकी शोध परियोजना थी। दो साल बाद 2007 में उनकी दूसरी पुस्तक “जैज़. न्यूयॉर्क इन द रोअरिंग ट्वेंटीज़” प्रकाशित हुई थी। इसका कई भाषाओं में अनुवाद किया गया और इसने कई पुरस्कार जीते। 2010 में उनकी तीसरी पुस्तक अमेरिका में 1920 और 30 के बारे में “हॉलीवुड इन द 1930”, आई. 2017 में उनकी चौथी पुस्तक “नाइट फ़ॉल्स ऑन द बर्लिन ऑफ़ द रोरिंग ट्वंटीज़” Taschen द्वारा प्रकाशित की गई थी. उनकी पुस्तकों में गेम्स और सिल्कस्क्रीन प्रिंट के सीमित संस्करण शामिल हैं।
उनकी पुस्तक परियोजनाओं के अतिरिक्त, वे अंतर्राष्ट्रीय पत्रिकाओं और ग्राहकों के लिए चित्रकारी करते हैं, जिसमें द न्यू यॉर्कर, ली मोन्‍द, डाइ ज़ाइट, मर्सीडीज़-बेंज़, रीडर्स डाइजेस्ट, टैशन and टाइम पत्रिका शामिल हैं।
इस तरह के कार्यों के लिए उन्होंने अपनी बहन ऐस्ट्रिड निपॉल्ट और अपनी पत्नी क्रिस्टीन निपॉल्ट का सहयोग लिया, जो कि उनके स्वयं के लेबल स्टूडियो निपॉल्ट के रूप में होता है।
“Ein Rätselhafter Schimmer” बर्लिन वाली पुस्तक के साथ शामिल शो है. लाइव रेखांकनों और लाइव संगीत के साथ स्टेज कार्यक्रम 2015-2017 में रॉबर्ट निप्पोल्ट और “Trio Größenwahn” द्वारा विकसित किया गया था. अन्य के साथ-साथ शो की प्रस्तुति बॉन में पैंथियन थियेटर में, Berlin Heimathafen में और AIDA के क्रूज़ जहाजों पर 30 से अधिक बार की गई है.रॉबर्ट निपॉल्ट की कृतियाँ जर्मनी, स्विट्ज़रलैंड और स्पैन में प्रदर्शित हुई हैं। उनका स्टूडियो मुन्स्टर के पुराने फ़्रेट यार्ड में स्थित है।
आईयूपीएसी नामपद्धति

टाइप-१ ऑयनिक द्विक यौगिक

LiBr—लिथियम ब्रोमाइड
CaO—कैल्सियम ऑक्साइड

टाइप-३ ऑयनिक द्विक यौगिक

CO₂ -- कार्बन डाईऑक्साइड
SF₄ -- सल्फर टेट्राफ्लोराइड
किन्तु H₂O को प्रायः जल ही कहा जाता है, न कि 'डाईहाइड्रोजन मोनो आक्साइड'। इसी प्रकार NH₂ को अमोनिया कहते हैं न कि 'हाइड्रोजन नाइट्राइड'।
१३६२ ईसा पूर्व

१३६२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३६२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ऑक्सैलिक अम्ल

गुणधर्म

आक्सैलिक अम्ल पोटैशियम परमैंगनेट द्वारा शीघ्र आक्सीकृत हो जाता है। इस आक्सीकरण में दो अति आक्सीकृत कार्बन के परमाणुओं के बीच का दुर्बल संबंध टूट जाता है तथा कार्बन डाइ-आक्साइड और पानी बनता है। यह प्रतिक्रिया नियमित रूप से होती है और इसका उपयोग आयतनमितीय (वॉल्युमेट्रिक) विश्लेषण में होता है। आक्सैलिक अम्ल के इस अवकारी (रेड्यूसिंग) गुण के कारण इसका उपयोग स्याही के धब्बे छुड़ाने के लिए तथा अन्य अवकारक के रूप में होता है।
आक्सैलिक अम्ल को गरम करने पर यह फार्मिक अम्ल, कार्बन डाइ-आक्साइड, कार्बन मोनोक्साइड और पानी में विच्छेदित हो जाता है। सांद्र सल्फ्यूरिक अम्ल द्वारा यह विच्छेदन कम ताप पर ही होता है और इस दिशा में बना फार्मिक अम्ल, कार्बन मोनोक्साइड और पानी में विच्छेदित हो जाता है।
आक्सैलिक अम्ल आठ भाग पानी में विलेय है। १५०° सें. तक गरम करने पर इसका मणिभ जल (वाटर ऑव क्रिस्टैलाइज़ेशन) निकल जाता है। जलयोजित अम्ल का गलनांक १०१° सें. और निर्जलीकृत अम्ल का गलनांक १८९° सें. है। नार्मल ब्यूटाइल ऐलकोहल के साथ आसुत (डिस्टिल) करने पर ब्यूटाइल एस्टर बनता है, जिसका क्वथनांक २४३° सें. है। आक्सैलिक अम्ल के पैरा-नाइट्रोबेंज़ाइल एस्टर का क्वथनांक २०४° सें., ऐनिलाइड का गलनांक २४५° सें. और पैराटोल्यूडाइड का गलनांक २६७° सें. है।
== स्रोत ==ravi
यह कुछ पौधों में पाया जाता है। सोडियम फॉर्मेट को उच्च ताप पर गर्म करके अम्लीकरण करके प्राप्त होता है।

प्रयोजन

रंजकों रासायनों आदि के बनाने तथा स्याही मिटाने और अभिकर्मक रूप में प्रयुक्त होता है। यह अत्यंत विषैला अम्ल है।  अमरूद
मकोतो कोबायाशी (ओलंपिक)

मकोतो कोबायाशी नागानो, जापान में आयोजित पैरालिम्पिक्स और 1998 के शीतकालीन ओलंपिक खेलों के लिए आयोजन समिति के अध्यक्ष के रूप में सेवा चुके हैं।
हीरक जयंती

हीरक जयंती का प्रयोग ६०वी जयंती अथवा ६०वी वर्षगाँठ के लिये किया जाता है।अंग्रेजी भाषा मे हीरक जयंती के लिये डायमंड जुबली शब्द का प्रयोग होता है। हीरक शब्द हीरे का द्योतक है।

हीरक जयंती वर्ष

घटना की ५९वीं वर्षगाँठ के दिन से लेकर हीरक जयंती तक चलने वाले एक वर्ष को हीरक जयंती वर्ष कहा जाता है। अधिकतर समूह या संगठन जो किसी घटना का हीरक जयंती वर्ष मना रहे होते हैं, वो इस पूरे वर्ष कोई न कोई आयोजन अथवा समारोह करते रहते हैं जो कि अंत मे हीरक जयंती के दिन सम्पन्न होते हैं।

भिन्न-भिन्न मानक

यद्यपि रजत जयंती और स्वर्ण जयंती के मानक सभी स्थानो पर एक से ही हैं किंतु हीरक जयंती के बारे मे ऐसा नही है। उदाहरण के लिये ब्रिटेन मे इसे प्राय: साठवीं वर्षगाँठ पर ही मना लेते हैं लेकिन अमेरिका मे इसे पच्हत्तरवीं वर्षगाँठ पर मनाते हैं।
श्वेतकंठी रॉकफ़ाउल

श्वेतकंठी रॉकफ़ाउल (White-necked rockfowl, वैज्ञानिक नाम:Picathartes gymnocephalus) एक मझले आकार की चिड़िया है जिसकी गर्दन और पूँछ दोनों लम्बी होती है। आमतौर पर यह चिड़िया पच्छिमी अफ़्रीका में घाना से लेकर गिनी तक, पथरीले जंगली इलाकों में पायी जाती है।
यह चिड़िया जलधाराओं और इन्सेलबर्ग के आसपास अपना आवास बनाना पसंद करती है। इसकी कोई उप-प्रजाति अबी तक नहीं पहचानी गयी है, हालाँकि, कुछ लोग इसे सितकंठी रॉकफाउल के साथ मिला कर एक सुपरस्पीशीज कल्पित करते हैं।
चिड़िया का ऊपरी हिस्सा जैसे पीठ और पूँछ का ऊपरी भाग गहरे स्लेटी या लगभग काले रंग का होता है। पेट और पूँछ के हिस्से सफ़ेद होते हैं। चोंच काली और सिर और मुँह पीलापन लिए भूरे रंग का होता है जबकि सिर का पिछला हिस्सा गहरे स्लेटी या काले रंग का होता है। आँखे बड़ी और गहरे भूरे रंग की होती हैं।
इनका प्राथमिक भोजन छोटे कीड़े-मकोड़े हैं हालाँकि ये अपने बच्चों को छोटे आकार के मेंढक भी खिलाती है।
यहाँ प्रजाति आवास के विनाश के कारण खतरे की सूची में दर्ज की गयी है। इकोपर्यटन में रूचि रखने वालों द्वारा यह सबसे अधिक पसंद की जाने वाली चिड़ियों में से भी एक मानी जाती है।
शीशा (1986 फ़िल्म)

संक्षेप

दिनेश प्रकाश (मिथुन चक्रवर्ती) और मनीषा (मुनमुन सेन) प्यार में थे और उन्होंने शादी कर ली। अब दिनेश चेंबूर में स्थित एक ड्रग्स कंपनी में कार्यकारी निर्देशक है। 15 दिसंबर को पड़ने वाले उसके जन्मदिन की एक पार्टी में, मनीषा अपने कई दोस्तों को आमंत्रित करती है। जिनमें एडवोकेट अशोक कुमार (विजयेन्द्र घटगे) शामिल हैं। 
लेकिन वह चौंक जाती है जब उसे पता चलता है कि उसके पति को गिरफ्तार कर लिया गया है। उसके पति पर वर्सोवा स्थित अपनी कंपनी की टेलीफोन ऑपरेटर पूनम (मल्लिका साराभाई) पर बलात्कार की कोशिश करने का आरोप लगाया गया है।
मानव अधिकार रक्षा पार्टी

मानव अधिकार रक्षा पार्टी (Human Rights Protection Party) सामोअ का एक राजनीतिक दल है।
इस दल का नेता तुइलएपा सैलेले मलिएलेगओइ है।
२००१ के संसदीय चुनाव में इस दल को ३० सीटें मिले।
खरवा

खरवा अजमेर से कुछ दूर ब्यावर मार्ग पर एक राजपूत ठिकाना है।
भदेवरा

भदेवरा भारतीय राज्य उत्तर प्रदेश के जौनपुर जिले के केराकत उप-जिले में स्थित गाँव है।
बाधा द्वीप

बाधा द्वीप (barrier island) तटों पर स्थित एक प्रकार के द्वीप होते हैं जो बहुत चपटे या ढेरों के रूप में जमा रेत के बने होते हैं और समुद्री लहरों व ज्वारभाटाओं द्वारा तट के समानांतर बन जाते हैं। यह अक्सर शृंखलाओं में बन जाते हैं जिनमें चंद द्वीपों से लेकर दर्ज़न से भी अधिक द्वीप हो सकते हैं। आंधी-तूफ़ान और अन्य प्रक्रियाओं से इनमें बदलाव होते रहते हैं लेकिन बाधा द्वीप समुद्री लहरों की ऊर्जा झेलकर अपने पीछे स्थित खारी अनूप झीलों के पानी को शांत रखते हैं जिससे वहाँ आर्द्रभूमि वातावरण पनप सकते हैं।
बाधा द्वीपों की शृंखलाएँ सैंकड़ों किलोमीटर तक चल सकती हैं जिनमें लम्बे आकार के द्वीप एक दूसरे से केवल ज्वारभाटा जल के प्रवाह द्वारा कटी हुई नहरों से से अलग परिभाषित होते हैं। संयुक्त राज्य अमेरिका के टेक्सस राज्य का पादरे द्वीप विश्व का सबसे लम्बा बाधा द्वीप है और इसकी लम्बाई १८२ किमी है। अनुमान लगाया गया है कि दुनिया के लगभग १३% तटरेखाओं पर बाधा द्वीप बने हुए हैं।
विजयदान देथा

पूर्व जीवन

विजयदान देथा चारण जाति से थे। उनके पिता सबलदान देथा और दादा जुगतिदान देथा भी राजस्थान के जाने-माने कवियों में से थे। देथा ने अपने पिता और दो भाइयों को एक पुश्तैनी दुश्मनी में मात्र चार वर्ष की आयु में खो दिया।
वैद्यनाथधाम में बाबा मंदिर पर महाशिवरात्रि को वायुयान से पुष्पवर्षा

पहले ऐसा नहीं हुआ करता था। ऐसा पिछले कुछ सालों से यह परंपरा शुरू किया गया है। यह दृश्य बहुत ही मनोहारी होता है।
हाइड्रोजन सेलेनाइड

हाइड्रोजन सेलेनाइड एक अकार्बनिक यौगिक है।